byggtapetserer
Store norske leksikon,Samfunn,Utdanning og forskning,Grunnopplæring,Yrkesfaglig utdanning,Bygg- og anleggsteknikk
Byggtapetserer er en håndverker som har to arbeidsområder: veggbekledning og gulvbelegging. Opplæring skjer normalt ved to år i videregående skole og to år i lære i bedrift. Læretiden i bedrift avsluttes med svenneprøve.
Byggtapetserfaget ble skilt ut som eget håndverksfag i 1930. Inntil da hadde faget vært utøvd av salmakere og møbeltapetserere, som var den håndverksgruppen som best kunne ta seg av trekking av vegger med tapet som ble vanlig i løpet av 1700- og 1800-tallet. Den gang benyttet man håndtrykte tapeter til veggbekledning, og trakk tak og vegger med strie og maskinpapir. Tapetsering med ulike materialer er fortsatt en del av faget, men nye områder som gulvarbeid med tepper av forskjellige stoffer, vinyl- og linoleumsbelegg er kommet til.Bedriftene er organisert i Maler- og byggtapetsermestrenes Landsforbund, stiftet i 1908, som gjennom Byggenæringens Landsforening (BNL) er tilsluttet Næringslivets Hovedorganisasjon (NHO). Arbeidstakernes hovedorganisasjon er Fellesforbundet. Les mer i Store norske leksikon tapet møbeltapetserer maler – yrke håndverker håndverk videregående opplæring i Norge